Príloha 1

**OPIS predmetu zákazky**

1. **Opis predmetu zákazky**
   1. Predmetom zákazky je bezhotovostný nákup pohonných hmôt – motorovej nafty a bezolovnatého automobilového benzínu, t. j. benzínu natural 95 oktánového (ďalej spolu len „pohonné hmoty“ alebo „PHM") prostredníctvom palivových kariet v sieti čerpacích staníc (vlastných alebo zmluvných) úspešného uchádzača na celom území Slovenskej republiky, ktoré umožňujú úhradu nakúpených pohonných hmôt na princípe akceptácie palivových kariet vydaných úspešným uchádzačom. Súčasťou predmetu zákazky je aj vystavenie a dodanie palivových kariet a poskytovanie súvisiacich služieb.
   2. Vysvetlenie niektorých pojmov:
      1. Palivové karty – sú platobné karty, opatrené magnetickým prúžkom alebo čipom a zabezpečené PIN kódom, vydané uchádzačom a určené pre verejného obstarávateľa, ktoré umožňujú bezhotovostnú úhradu za nákup pohonných hmôt do služobných motorových vozidiel (ďalej len „SMV“) verejného obstarávateľa na čerpacích staniciach uchádzača (vlastných alebo zmluvných), a to formou odloženej splatnosti.
      2. Systém palivových kariet – je celková správa kariet, resp. spôsob poskytovania súvisiacich služieb spojených s nákupom, vystavením a dodávkou palivových kariet, dodávkou a zúčtovaním pohonných hmôt.
      3. Zľavy: sú počítané z aktuálnej maloobchodnej ceny 1 litra pohonných hmôt v sieti čerpacích staníc (vlastných alebo zmluvných) uchádzača a uplatnené v mesačnej fakturácií. Výška zľavy, ponúknutá uchádzačom, resp. úspešným uchádzačom, bude záväzná a nemenná počas celej doby trvania Rámcovej dohody.
      4. Uchádzač nie je oprávnený fakturovať žiadne iné náklady alebo poplatky za služby súvisiace s užívaním palivových kariet a systému palivových kariet (netýka sa PHM).
   3. Minimálne požiadavky na technické parametre PHM:

Motorová nafta a bezolovnatý benzín musia spĺňať minimálne funkčné, prevádzkové a technické požiadavky a kvalitatívne požiadavky v zmysle platnej Vyhlášky Ministerstva životného prostredia SR č. 228/2014 Z. z., ktorou sa ustanovujú požiadavky na kvalitu palív a vedenie prevádzkovej evidencie o palivách.

* 1. Minimálne požiadavky verejného obstarávateľa na palivové karty a systém palivových kariet:

1. platnosť každej palivovej karty je minimálne 24 mesiacov odo dňa jej vystavenia,
2. každá palivová karta je opatrená magnetickým prúžkom alebo čipom a zabezpečená PIN kódom;
3. bezplatné vydanie palivových kariet verejnému obstarávateľovi, na jeho meno a na evidenčné číslo SMV alebo iné označenie podľa určenia verejného obstarávateľa,
4. dodatočné bezplatné vydávanie palivových kariet v lehote najneskôr do 5 pracovných dní po obdŕžaní žiadosti zo strany verejného obstarávateľa a doručenia záväznej objednávky e-mailom,
5. automatická prolongácia platnosti palivovej karty v prípade, že palivová karta bude vydaná na obmedzenú lehotu platnosti, a to bez zmeny PIN kódu, limitov a poskytovaných služieb,
6. palivové karty musia byť akceptované ako prostriedok bezhotovostnej úhrady za odobraté pohonné hmoty v sieti prevádzok uchádzača (vlastných alebo zmluvných) na celom území Slovenskej republiky,
7. verejný obstarávateľ požaduje zasielať palivové karty na adresu uvedenú v bode 3.1.1 tejto časti súťažných podkladov, pričom PIN kódy k palivovým kartám verejný obstarávateľ požaduje zasielať v osobitne uzatvorenej obálke a vždy oddelene od zasielaných palivových kariet,
8. možnosť stanovenia rôznych limitov čerpania pohonných hmôt na jednotlivé palivové karty na základe požiadaviek verejného obstarávateľa,
9. bezplatné zablokovanie stratenej alebo odcudzenej palivovej karty vydanej verejnému obstarávateľovi, a to kedykoľvek počas platnosti Rámcovej dohody (t. j. vrátane víkendov a sviatkov) a v lehote do 1 hodiny od telefonického nahlásenia straty alebo odcudzenia palivovej karty verejného obstarávateľa uchádzačovi,
10. verejný obstarávateľ je povinný akúkoľvek stratu, odcudzenie, zničenie alebo poškodenie palivovej karty bezodkladne nahlásiť uchádzačovi,
11. bezplatné zabezpečenie on-line správy palivových kariet prostredníctvom webovej aplikácie na sledovanie spotreby PHM, objednávanie a blokovanie kariet, zobrazenie prehľadu čerpania pohonných hmôt, prehľadu o úhradách nákupu doplnkového tovaru a doplnkových služieb v priebehu mesiaca /prehľady za vybrané obdobia alebo za vybrané palivové karty,
12. vyhotovenie súhrnnej faktúry za dodané PHM na palivovú kartu,
13. platba jednou palivovou kartou (pridelenou k príslušnému SMV verejného obstarávateľa) za PHM odobraté v sieti čerpacích staníc uchádzača (vlastných alebo zmluvných),
14. uchádzač berie na vedomie, že počet palivových kariet sa počas platnosti Rámcovej dohody môže meniť v závislosti od aktuálnych potrieb verejného obstarávateľa.
15. **Predpokladané množstvo alebo rozsah predmetu zákazky za obdobie 24 mesiacov**
    1. Predpokladané množstvo odberu pohonných hmôt za 24 mesiacov je:
16. bezolovnatý benzín (benzín natural 95): **32 000 litrov**
17. motorová nafta: **32 000 litrov**
    1. Predpokladaný počet palivových kariet: **60 ks**
18. **Podrobná špecifikácia predmetu zákazky** 
    1. Miesto plnenia:
       1. miesto dodania palivových kariet (vrátane PIN kódov k palivovým kartám) – **Slovenská inovačná a energetická agentúra, Bajkalská 27, 827 99 Bratislava,**
       2. miesto odberu pohonných hmôt – na čerpacích staniciach úspešného uchádzača (vlastných alebo zmluvných), ktoré akceptujú úhradu nakúpených pohonných hmôt prostredníctvom palivových kariet vydaných úspešným uchádzačom na celom území Slovenskej republiky.
    2. Termín plnenia – priebežne počas doby platnosti a účinnosti Rámcovej dohody.
    3. Platnosť Rámcovej dohody je stanovená na obdobie **24** mesiacov odo dňa nadobudnutia účinnosti Rámcovej dohody. Rámcová dohoda zanikne aj vyčerpaním zmluvnej ceny v EUR s DPH, t. j. plnenie uchádzača podľa Rámcovej dohody nesmie presiahnuť celkovú zmluvnú cenu, ktorá bude výsledkom verejného obstarávania v EUR s DPH. Ak počas obdobia platnosti Rámcovej dohody, t. j. **24** mesiacov odo dňa nadobudnutia jej účinnosti, nedôjde k vyčerpaniu zmluvnej ceny tejto zákazky, môže verejný obstarávateľ trvanie platnosti Rámcovej dohody zmeniť v súlade so zákonom o verejnom obstarávaní. Plnenie Rámcovej dohody, týkajúce sa nákupu pohonných hmôt, sa bude realizovať na základe zadávania čiastkových výziev s nepravidelnou periodicitou a objemami podľa aktuálnych potrieb verejného obstarávateľa. Za čiastkovú výzvu sa pre účely tejto Rámcovej dohody bude považovať požiadavka verejného obstarávateľa a jeho zamestnancov na dodanie PHM na čerpacej stanici uchádzača (vlastnej alebo zmluvnej). Požiadavky a špecifikácie:
       1. Uchádzač v ponuke predloží verejnému obstarávateľovi zoznam čerpacích staníc (vlastných alebo zmluvných) na území celej Slovenskej republiky ako Prílohu č. 2 Rámcovej dohody, prostredníctvom ktorých bude plniť svoje zmluvné záväzky počas trvania Rámcovej dohody a záväzok, že ich umiestnením počas trvania Rámcovej dohody, zabezpečí efektívne plnenie Rámcovej dohody. Vzhľadom na skutočnosť, že zamestnanci verejného obstarávateľa vykonávajú služobné cesty na celom území Slovenskej republiky, verejného obstarávateľ požaduje, aby uchádzač preukázal **minimálny počet vlastných alebo zmluvných čerpacích staníc uchádzača v počte 56**, pričom uchádzač musí mať **v každom krajskom meste minimálne 2 vlastné alebo zmluvné čerpacie stanice** a **v každom samosprávnom kraji minimálne 5 vlastných alebo zmluvných čerpacích staníc.** Pokrytie sieťou čerpacích staníc na území celej Slovenskej republiky musí mať uchádzač k dispozícii počas celej doby trvania Rámcovej dohody.
       2. V prípade, ak bude uchádzač zabezpečovať plnenie týkajúce sa nákupu pohonných hmôt prostredníctvom iných, zmluvných, čerpacích staníc na území Slovenskej republiky, musí mať s takýmito čerpacími stanicami (resp. ich prevádzkovateľmi) uzavreté zmluvy (ďalej len „zmluvné čerpacie stanice“). Zmluvné čerpacie stanice musia byť podložené aktuálnym zoznamom, v ktorom uvedie min.: názov a adresu sídla prevádzky, prípadne ďalšie kontaktné údaje.
       3. Bezhotovostná úhrada nákupu pohonných látok musí byť akceptovaná na všetkých vlastných a zmluvných čerpacích staniciach uchádzača. Bezhotovostná úhrada za nákup PHM v sieti čerpacích staníc uchádzača (vlastných alebo zmluvných) musí byť umožnená jednou palivovou kartou, ktorá bude uchádzačom vydaná ku konkrétnemu SMV verejného obstarávateľa, t. j. na každú palivovú kartu pridelenú ku konkrétnemu SMV verejného obstarávateľa musí byť súčasne umožnená bezhotovostná úhrada nákupu PHM.
       4. Každá vydaná palivová karta:
19. musí byť dostatočne chránená proti zneužitiu a falšovaniu, t. j. musí byť opatrená magnetickým prúžkom alebo čipom a zabezpečená PIN kódom,
20. je zreteľne označená v zmysle bodu 3.3.5. tejto časti súťažných podkladov a je na nej vyznačená doba jej platnosti (t. j. doba jej exspirácie), pričom platnosť každej palivovej karty je minimálne 24 mesiacov odo dňa jej vystavenia,
21. musí mať možnosť automatickej prolongácia platnosti v prípade, že bude vydaná na obmedzenú lehotu platnosti, a to bez zmeny PIN kódu, limitov a poskytovaných služieb.
    * 1. Verejný obstarávateľ počas platnosti Rámcovej dohody požaduje možnosť bezplatne meniť stanovené limity na nákup pohonných hmôt na jednotlivých palivových kartách.
      2. Verejný obstarávateľ požaduje od uchádzača zabezpečenia on-line správy palivových kariet prostredníctvom webovej aplikácie, v rámci ktorej bude verejnému obstarávateľovi umožnené najmä:

* využívať 24-hodinový on-line prístup k webovej aplikácii na správu palivových kariet, ktorý bude chránený prihlasovacím menom a heslom,
* vykonávať správu palivových kariet prostredníctvom rôzne hierarchicky definovaných prístupov:

administrátorský prístup – prístup k všetkým funkcionalitám systému (patrí sem najmä možnosť objednávať, stanovovať alebo vykonávať zmeny výšky limitov a blokovať palivové karty, možnosť vytvárania prístupov a modifikácie nižších užívateľských oprávnení pre určených zamestnancov verejného obstarávateľa),

užívateľský prístup – prístup len ku niektorým vybraným funkcionalitám systému (patrí sem najmä prístup na prezeranie údajov, bez možnosti vykonávania zmien),

* sledovať spotrebu PHM na jednotlivých SMV,
* generovať zobrazenie prehľadov čerpania PHM kedykoľvek v priebehu mesiaca,
* generovať zobrazenie prehľadov čerpania PHM za vybrané obdobie alebo za vybrané palivové karty alebo za inak definované skupiny prehľadov, ktoré budú vytvorené podľa potrieb a požiadaviek verejného obstarávateľa,
* importovať údaje týkajúce sa minimálne sledovania spotreby PHM a prehľadov čerpania PHM do súborov určených pre tabuľkové spracovanie textu, napr. do programu MS Excel.
  + 1. Verejný obstarávateľ požaduje od uchádzača vyhotovenie súhrnnej faktúry za skutočne odobraté množstvo PHM, ktoré boli hradené prostredníctvom palivových kariet. Súčasťou vystavenej faktúry musí byť aj podrobný rozpis transakcií vykonaných na jednotlivých kartách. Vyhotovená faktúra musí byť verejnému obstarávateľovi doručená ako originál (t. j. v tlačenej forme) do sídla verejného obstarávateľa.
    2. Verejný obstarávateľ je povinný akúkoľvek stratu, odcudzenie, zničenie alebo poškodenie palivovej karty bezodkladne nahlásiť uchádzačovi.
    3. Palivové karty budú dodávané do sídla verejného obstarávateľa, uvedeného v bode 3.1.1. tejto časti súťažných podkladov, za podmienok dohodnutých v Rámcovej dohode, podľa potrieb a požiadaviek verejného obstarávateľa, a to v rámci lehoty dodania a vyžadovaného množstva.
    4. Počet požadovaných palivových kariet závisí od aktuálneho počtu SMV, ktoré využívajú zamestnanci verejného obstarávateľa pri výkone ich pracovnej činnosti. Počet palivových kariet sa počas platnosti Rámcovej dohody môže meniť v závislosti od potrieb verejného obstarávateľa.
    5. Všetky náklady spojené s dodaním palivových kariet a PIN kódov k palivovým kartám na miesto dodania znáša uchádzač.
    6. Zľavy na PHM, ktoré uchádzač uvedie v návrhu na plnenie kritéria budú uplatňované počas trvania Rámcovej dohody budú počítané z aktuálnej maloobchodnej ceny 1 litra pohonných hmôt v sieti čerpacích staníc uchádzača alebo čerpacích staníc zmluvných partnerov uchádzača a uplatnené v mesačnej fakturácií.
    7. Minimálne požiadavky na obsah údajov ku palivovým kartám z výstupu v elektronickej podobe:

|  |
| --- |
| Názov a číslo verejného obstarávateľa v elektronickom systéme úspešného uchádzača |
| Číslo palivovej karty |
| Dátum s vyznačením doby platnosti palivovej karty (t. j. doba jej exspirácie) |
| Dátum a čas čerpania PHM |
| Kód (číslo) príslušného útvaru verejného obstarávateľa  *(Verejný obstarávateľ poskytne údaje s číslami útvarov úspešnému uchádzačovi po podpise Rámcovej dohody.)* |
| Množstvo a druh odobratých PHM |
| Mena krajiny (EUR) |
| Výška zľavy na PHM vyjadrená v %  *(Výška zľavy na PHM sa bude rovnať výške zľavy úspešného uchádzača, ktorú úspešný uchádzač uvedie v návrhu na plnenie kritéria a bude uplatňovaná počas celej doby trvania Rámcovej dohody. Výška zľavy bude počítané z aktuálnej maloobchodnej ceny 1 litra pohonných hmôt v sieti čerpacích staníc úspešného uchádzača, vlastných alebo zmluvných.)* |
| Jednotková cena za 1 liter PHM v EUR s DPH bez vyčíslenia výšky zľavy na PHM |
| Jednotková cena za 1 liter PHM v EUR s DPH po uplatnení výšky zľavy na PHM |
| Celková cena v EUR bez DPH (t. j. celková cena v EUR bez DPH za odobraté množstvo PHM) |
| % DPH |
| Celková cena v EUR s DPH (t. j. celková cena v EUR s DPH za odobraté množstvo PHM) |
| Číslo potvrdenky (pokladničného dokladu) z čerpacej stanice |
| Kód a názov čerpacej stanice, na ktorej boli PHM zakúpené |

**Kalkulácia ceny**

1. Kalkulácia ceny celkom, ako podklad, k určeniu PHZ za uvedený predmet zákazky bude nasledovná:

**A) Priemerná cena 1 litra benzínu natural 95 v EUR publikovaná Štatistickým úradom SR s DPH, a to za posledný zverejnený týždeň s priemernými cenami pohonných látok v SR, ktorý bude aktuálny vo vzťahu ku dňu lehoty na predkladanie ponúk na predmet zákazky – zľava v % z 1 litra benzínu s DPH) x požadovaný maximálny počet litrov bezolovnatého benzínu (t. j. 32 000 litrov).**

**B) Priemerná cena 1 litra motorovej nafty v EUR publikovaná Štatistickým úradom SR s DPH, a to za posledný zverejnený týždeň s priemernými cenami pohonných látok v SR, ktorý bude aktuálny vo vzťahu ku dňu lehoty na predkladanie ponúk na predmet zákazky – zľava v % z 1 litra motorovej nafty s DPH) x požadovaný maximálny počet litrov motorovej nafty (t. j. 32 000 litrov).**

**Výpočet ceny celkom vrátane DPH za celý predmet zákazky bude nasledovný:**

**C) Cena celkom za celý predmet zákazky = celková cena za benzín + celková cena za naftu.**

Priemerná týždenná cena pohonných látok v SR je zverejnená na webovej stránke Štatistického úradu SR a je uvedená vrátane spotrebnej dane a **DPH**. <http://statdat.statistics.sk/cognosext/cgi-bin/cognos.cgi?b_action=cognosViewer&ui.action=run&ui.object=storeID(%22i4B1941EAC9154096A2C339E0666EA7E6%22)&ui.name=Priemern%C3%A9%20ceny%20pohonn%C3%BDch%20l%C3%A1tok%20v%20SR%20(t%C3%BD%C5%BEdenn%C3%A9)%20%5Bsp0207ts%5D&run.outputFormat&run.prompt=true&cv.header=false&ui.backURL=%2Fcognosext%2Fcps4%2Fportlets%2Fcommon%2Fclose.html&run.outputLocale=sk>

V tabuľke na ocenenie bude uvedené:

1. Identifikácia verejného obstarávateľa,
2. názov zákazky,
3. identifikácia uchádzača,
4. predmet zákazky – A) benzín natural 95 oktánový a B) motorová nafta,
5. cena za 1 liter PHM v EUR (publikovaná Štatistickým úradom SR za posledný zverejnený týždeň s priemernými cenami pohonných látok v SR, ktorý bude aktuálny vo vzťahu ku dňu lehoty na predkladanie ponúk na predmet zákazky) v tabuľke na ocenenie predmetu zákazky je uvedený ako aktuálne posledný zverejnený týždeň s priemernými cenami pohonných látok **v SR 25. týždeň r. 2021**
6. ponúknutá výška zľavy v %,
7. maximálny počet litrov PHM,
8. miesto, dátum a identifikácia oprávnenej osoby uchádzača.
9. Zľava v % z 1 litra benzínu a zľava v % z 1 litra motorovej nafty bude uvedená na 2 desatinné miesta. Kalkulácia celkovej ceny, t. j. celkovej ceny v zmysle bodu A) a celkovej ceny v zmysle bodu B) bude uvedená na 3 desatinné miesta. Cena celkom za celý predmet zákazky v zmysle bodu C) bude uvedená na 2 desatinné miesta, a to v EUR s DPH, pričom z ceny celkom za celý predmet zákazky v EUR s DPH bude vypočítaná aj cena celkom za celý predmet zákazky v EUR bez DPH.